O SINGURA ROMANIE

Dragi romani,

Tara noastra se afla intr-un moment de rascruce al istoriei sale, cand alegerile pe care le vom face vor determina cum va arata viitorul nostru, al tuturor, pentru cateva decenii de-acum inainte.

Avem de infruntat cea mai grava criza economica din ultimii 20 de ani, o criza care a obligat mii de firme sa isi inchida portile si sa isi trimita angajatii acasa. In acelasi timp, trebuie sa recladim increderea oamenilor in democratie si in institutiile fundamentale ale statului roman. Nu vom reusi sa construim Romania de maine daca milioane de cetateni aleg sa plece din tara si sa isi inceapa o noua viata peste hotare. Trebuie sa ne recastigam demnitatea si mandria de a fi romani.

Acestea sunt provocarile care stau astazi in fata noastra. Ele nu vor putea fi depasite prin eforturile unui singur om, ale unui singur partid sau ale unei singure guvernari. Pentru a duce Romania inainte trebuie ca toata lumea sa isi dea mana si sa lucram impreuna pentru indeplinirea unui nou Proiect National.

Anul acesta se implinesc 20 de ani de la Revolutie. Daca ne uitam in urma, ne dam seama cat de departe am ajuns. Tara noastra este astazi membra a familiei europene, putem calatori oriunde in Europa si in lume si avem voie sa spunem tot ce gandim fara sa ne fie teama ca vom fi pedepsiti pentru asta.

In acelasi timp, insa, nu ne putem face ca nu vedem milioanele de romani pentru care democratia si economia de piata nu au adus inca o imbunatatire a vietii de zi cu zi. Ei sunt cei care, pe buna dreptate, sunt tot mai dezamagiti de ceea ce se intampla in tara lor si cred ca drumul pe care ne indreptam astazi este unul gresit.

In ultimii 5 ani, acesti oameni au fost ignorati de un regim politic care a avut grija doar de cei putini si bogati. Au fost abandonati de un presedinte preocupat in primul rand de intarirea puterii sale politice si mai putin de bunastarea cetatenilor sai. Au fost condusi prin dezbinare intr-o perioada cand aveam nevoie, mai mult decat oricand, de unitate si consens.

In mai putin de un an de zile, criza economica a lasat zeci de mii de oameni fara locurile de munca. Si mai multi au fost nevoiti sa indure reducerea salariilor sau trimiterea in concediu fara plata. Sunt oameni care au datorii la banci, facturi de platit si familii de intretinut, oameni carora, pe zi ce trece, le este tot mai greu sa puna ceva de mancare pe masa. Acesti oameni aveau nevoie de o mana de ajutor.

Criza economica ne-a aratat ca presedintele si guvernele numite de el in ultimii 5 ani nu s-au gandit incotro se indreapta Romania, ce ne asteapta la orizont sau ce se intampla atunci cand lucrurile se inrautatesc. In ultimii 5 ani, Romania a fost o tara fara prioritati, fara directie si fara o conducere responsabila.

Atunci cand o tara trece prin vremuri grele, asa cum se intampla cu Romania astazi, rolul sefului statului este de a pune la aceeasi masa toate competentele de care dispune acea tara - oameni, companii si institutii - si de a gasi impreuna o directie de urmat. Acest lucru nu s-a intamplat in ultimii 5 ani. Acest lucru trebuie sa se intample de-acum inainte.

Acestea sunt intrebarile la care trebuie sa raspundem. In paginile urmatoare am detaliat programul politic care sta la baza candidaturii mele pentru functia de presedinte al Romaniei. Va invit pe fiecare sa participati la dezbaterea acestor idei, pentru ca raspunsul cu privire le dezvoltarea tarii noastre nu poate apartine unui singur om. Deciziile pe care le vom lua in lunile urmatoare ne apartin tuturor – barbati si femei, tineri si batrani, salariati si pensionari, muncitori si patroni, agricultori si oraseni, Stanga si Dreapta.

In acest fel vom construi O Singura Romanie, o tara care apartine tuturor si de care sa putem fi cu totii, din nou, mandri.

1. RELANSAREA ECONOMIEI ROMANESTI

Criza economica marcheaza sfarsitul unui model de guvernare care s-a calauzit dupa principiul "merge si asa", adica fara reguli, fara directie, fara grija fata de viata oamenilor. Ea a aratat incapacitatea pietei de a-si regla, singura, deficientele si de a asigura un echilibru social autentic.

De-acum inainte va trebui sa gasim un raport corect intre piata, stat si societate. Piata singura nu poate asigura dezvoltarea de durata a intregii societati, pentru ca oamenii sunt mai mult decat numai producatori si consumatori si nu intra numai in competitie. Dimpotriva, oamenii au si o imensa nevoie unii de ceilalti, au nevoie de solidaritate, de respect, de demnitate, de incredere, de participare, de dialog, de responsabilitate si de parteneriat. Intr-o societate, aceste valori formeaza temelia relatiilor dintre oameni, in familie, la locul de munca, in spatiul public. Ele asigura coeziunea in societate si stau la baza progresului economic si social al tarii, a imbunatatirii vietii fiecaruia dintre noi.

De aceea, noul model economic si social pe care il propun pentru Romania imbina cresterea economica, eficienta si flexibilitatea cu egalitatea sanselor, echitatea si securitatea sociala a populatiei.  

1.1 Iesirea din criza

Primul pas pe care trebuie sa il facem pe drumul catre un nou model economic romanesc este sa iesim din criza. In mai putin de un an de zile, mai bine de 300.000 de firme au fost nevoite sa isi reduca activitatea, iar zeci de mii de oameni si-au pierdut locurile de munca. Din octombrie 2008 si pana astazi, in fiecare zi, 800 de oameni au ramas fara slujbe. Si mai multi au fost nevoiti sa indure reducerea salariilor sau trimiterea in concediu fara plata. Sunt oameni care au datorii la banci, facturi de platit si familii de intretinut, oameni carora, pe zi ce trece, le este tot mai greu sa puna ceva de mancare pe masa. In aceste conditii, numai in 2008, peste 2,4 milioane de gospodarii nu au reusit sa isi plateasca la timp cheltuielile de zi cu zi.

Pentru a iesi din criza trebuie sa investim resursele limitate pe care le avem in crearea a cat mai multe locuri de munca sigure si bine platite. In acest fel venim in sprijinul familiilor lovite de criza, pentru ca bunastarea oamenilor si increderea lor in economie depind in mod direct de stabilitatea locurilor de munca si de veniturile pe care acestea le genereaza. De aceea, avem nevoie de investitii publice care sa asigure deopotriva locuri de munca in economie si comenzi pentru firmele aflate in dificultate. Trebuie sa cheltuim banii publici cu responsabilitate, sa investim in construirea de locuinte sociale pentru familiile tinere, de drumuri moderne si de parcuri industriale. In acest sens, ca presedinte al  Romaniei voi sustine infiintarea Fondului Roman de Investitii, un fond suveran de investitii al statului roman pentru protejarea sectoarelor economice de importanta nationala, pentru sustinerea intreprinderilor afectate de criza si pentru intarirea rolului activ al statului intr-o perioada economica dificila. Prin infiintarea acestui fond vom reusi sa valorificam mai bine resursele statului si sa investim mai eficient in intreprinderile pe care le consideram strategice pentru economia nationala.

In acelasi timp, pentru a putea asigura resursele necesare investitiilor trebuie sa reducem risipa in cheltuirea banilor publici si sa crestem veniturile la bugetul statului. Tara noastra nu isi mai permite sa iroseasca resurse publice pe alte lucruri decat cele care duc la crearea de locuri de munca si la relansarea economiei. Va trebui sa continuam cu resutructurarea aparatului administrativ pe principii de eficienta si performanta. In aceeasi masura, avem nevoie de o planificare mai judicioasa a alocarii resurselor bugetare.

Ca atare, voi sustine adoptarea Legii responsabilitatii fiscale care va cuprinde introducerea planificarii bugetare   multianuale si stabilirea unei limite pentru numarul de rectificari bugetare pe care un guvern le poate face intr-un an. De asemenea, aceasta lege va prevede infiintarea Consiliului Fiscal, un organism independent format din specialiati insarcinati cu realizarea unor analize obiective privind planificarea si executia bugetara. Tot pentru a limita risipa si pentru a imbunatati planificarea, voi propune ca Ministrul Finantelor Publice sa prezinte Parlamentului rapoarte trimestriale cu privire la executia bugetara si cheltuirea banilor publici. De asemenea, fiecare institutie a  statului va trebuie sa realizeze si sa publice rapoarte periodice cu privire la cheltuirea resurselor publice alocate. Vom promova un management privat in  societatile, companiile si regiile statului pentru a creste eficienta si productivitatea acestor institutii. Am incredere ca prin adoptarea unor astfel de masuri vom reusi sa punem ordine in cheltuielile statului si vom creste responsabilitatea administratiei fata de banii contribuabililor.

Reducerea risipei este o resursa importanta intr-o perioada cand finantarea este tot mai greu de obtinut, dar nu poate fi singura. Este cat se poate de clar ca trebuie sa gasim solutii pentru cresterea veniturilor la bugetul statului. De aceea, sustin introducerea unei cote de impozit de 20% pentru veniturile care depasesc 3.000 de lei pe luna si suprataxarea profiturilor exceptionale pana la depasirea crizei. Am convingerea ca in aceste vremuri grele este de datoria fiecaruia dintre noi sa participe la efortul comun de a scoate tara din criza. Trebuie sa fim solidari cu cei care astazi au nevoie de sprijin si sa contribuim cu totii la relansarea economiei nationale. Voi sustine capitalizarea Bursei ca resursa complementara pentru finantarea economiei alaturi de sistemul bancar.

In cadrul planului anticriza pe care l-am promovat alaturi de colegii mei de partid am propus acordarea de stimulente si bonificatii, precum si scutirea de la plata contributiilor sociale pentru intreprinzatorii care creaza cat mai multe slujbe sau le pastreaza pe cele deja existente. De asemenea, am sustinut esalonarea obligatiilor bugetare restante ale IMM-urilor si amanarea penalitatilor aferente pe o perioada de pana la cinci ani. Am adus la aceeasi masa reprezentantii Guvernului, pe cei ai mediului de afaceri si ai mediului bancar pentru a discuta semnarea unui moratoriu de un an de zile pentru plata principalului la creditele luate de catre IMM-uri. Astfel, intreprinzatorii vor beneficia de extinderea perioadei de creditare cu un an de zile, perioada in care vor plati numai dobanzile aferente creditelor contractate.

Toate aceste masuri sunt necesare pentru a oferi un sprijin imediat intreprinzatorilor din mediul privat intr-o perioada foarte grea.  

1.2  Un nou model economic

Criza ne-a aratat ca Romania nu se poate dezvolta pe datorie si consum. Vreme de 4 ani, guvernarea a cheltuit fara limita si a incurajat consumul de bunuri fabricate in strainatate. In loc sa faca economii atunci cand vremurile erau bune, sa investeasca in drumuri, scoli sau spitale, guvernarea a risipit banii publici si s-a indatorat peste masura. Drept consecinta, datoria externa a Romaniei s-a triplat in 4 ani, ajungand la 73 de miliarde de euro la finalul lui 2008. Tot din cauza cheltuielilor publice fara masura, deficitul bugetar va ajunge la 7,3% din PIB in 2009. Ca sa putem asigura dezvoltarea durabila a tarii noastre trebuie sa asezam economia pe alte motoare de crestere decat cele care ne-au adus astazi in aceasta situatie grea. Trebuie sa finalizam reformele structurale privind administratia publica centrala si locala, salarizarea in sectorul public si rationalizarea cheltuielilor bugetare. Astfel se creeaza spatiul pentru repornirea economiei reale, avand ca motoare nu consumul si investitiile speculative, ci stimularea economisirii si a investitiilor creatoare de locuri de munca. Pentru a ajunge aici, politica fiscala trebuie transformata intr-o parghie menita sa incurajeze munca, investirea, inovarea si cresterea productivitatii. Fara a  descuraja, ci dimpotriva, pentru a stimula  munca, impozitarea progresiva globala este de natura sa genereze cresterea economisirii si sa reduca polarizarea sociala. Aplicarea cotei unice a anulat intregul ansamblu de instrumente si mecanisme fiscale care vizau imbunatatirea raportului economisire-investire. Esecul cotei unice se vede limpede astazi in timpul crizei: taxe mai multe, supraimpozitarea muncii, credite mai scumpe, preturi mai mari, locuri de munca mai putine.

Printre masurile pe care orice guvern de-acum inainte trebuie sa le aiba in vedere pentru stimularea economisirii si a investirii sunt: neimpozitarea profitului reinvestit si dupa 2010, reducerea contributiilor fiscale si acordarea de deduceri fiscale pentru dobanda aferenta creditului pentru construirea primei locuinte, TVA diferentiat pentru bunurile si serviciile esentiale. In completarea economisirii interne, se impune atragerea accelerata a investitiilor straine prin mentinerea unui regim fiscal atractiv, reducerea accentuata a birocratiei si absorbtia sporita a fondurilor europene.

Ca presedinte al Romaniei voi propune infiintarea unui Comandament national pentru atragerea fondurilor europene si infiintarea de centre regionale care sa ofere asistenta intreprinzatorilor care vor sa foloseasca bani europeni. In acest fel vom putea sa venim in ajutorul firmelor care in prezent se confrunta cu probleme de finantare. Absorbtia fondurilor europene va permite Romaniei valorificarea potentialului agricol, asigurarea din  productia interna a consumului alimentar al populatiei si disponibilizarea unor cantitati pentru export, modernizarea capacitatilor energetice, obtinerea de energie din surse alternative, incurajarea sectorului IMM-urilor, dezvoltarea si modernizarea infrastructurii publice de transporturi si utilitati. In multe dintre aceste domenii, se pot promova parteneriate de tip public privat.

Ca presedinte al Romaniei voi sustine adoptarea unei noi Legi a Parteneriatului Public Privat. Acest model de partenertiat constituie o solutie aplicata in majoritatea statelor europene pentru dezvoltarea infrastructurii rutiere, constructia de scoli si spitale, dar si pentru prestarea unor servicii sociale. In acelasi timp Romania are nevoie de o agenda de competitivitate, astfel incat produsele si serviciile romanesti, precum si forta de munca instruita la noi in tara sa poata concura cu succes pe pietele europene.

1.3  Modernizarea agriculturii si a satului romanesc

Este cat se poate de clar pentru toti romanii, indiferent ca traiesc la sat sau la oras, ca lucreaza pamantul sau in birouri, ca agricultura este una dintre cele mai importante resurse pe care le are astazi Romania. Avem pamant arabil cat sa hranim 80 de milioane de oameni, dar noi importam mai mult de jumatate din alimentele care se gasesc pe piata. Acest lucru se intampla pentru ca avem mai bine de 4 milioane de agricultori, dar dintre care 90% produc atat cat sa puna pe masa in fiecare zi si pentru a-si intretine propria gospodarie. In aceste conditii, pentru a transforma agricultura romaneasca intr-un real motor de crestere economica voi incuraja asocierea si cooperarea intre producatorii agricoli. Statul trebuie sa fie partenerul lor si sa asigure finantarea grupurilor de producatori cu fonduri europene si bani de la buget. In acelasi timp, el va trebui sa dezvolte un sistem de creditare agricola menit sa asigure cresterea calitativa si cantitativa a productiei. Trebuie sa consolidam piata produselor agro-alimentare, astfel incat fiecare dintre noi sa gaseasca in piete si supermarketuri cat mai multe alimente romanesti.

Statul trebuie sa intervina in interesul comun al producatorilor si consumatorilor. In acest moment, agricultorii primesc un pret de nimic pentru produsele lor, in vreme ce consumatorii platesc prea mult pentru alimente produse la ei in tara. Profitul din agricultura ramane in marile retele de supermarketuri, iar acest lucru trebuie schimbat. In acest sens, ca presedinte al Romaniei voi sustine incheierea unui acord de bune practici intre guvern si marile retele de retail pentru promovarea alimentelor romanesti pe rafturile acestor magazine. In aceeasi masura voi incuraja exportul de alimente romanesti pe pietele europene. Am convingerea ca tara noastra are capacitatea de a deveni unul dintre cei mai importanti actori pe piata agro-alimentara din Europa si nu cred ca este prea mult sa ne propunem ca in urmatorii 10 ani sa gasim in supermarketurile din Europa rosii si branzeturi romanesti. Pentru a reusi acest lucru, statul trebuie sa demareze un vast program national de investitii in agricultura. Acesta trebuie sa priveasca repararea si punerea in functiune a sistemului de irigatii, incurajarea investitiilor in centre de prelucrare a produselor agricole si mestesuguri, precum si reconversia profesionala a populatiei din mediul rural in meserii specifice spatiului rural. Acesta va fi un prim pas pe drumul imbunatatirii vietii oamenilor care traiesc si muncesc in satul romanesc.

Trebuie sa fim cu totii constienti ca modernizarea satului este un obiectiv la fel de important ca si integrarea europeana. Astazi, avem cea mai mare populatie rurala din Europa, dar in acelasi timp, si cea mai saraca. Oamenii care traiesc in satele romanesti au nevoie de drumuri asfaltate sau pietruite, gaze naturale, apa curenta, canalizare si curent electric. Copiii de la tara trebuie sa mearga la scoli renovate, conectate la internet, deservite de invatatori si profesori bine pregatiti. Batranii au nevoie de medicamente ieftine si dispensare noi. Trebuie sa ii incurajam pe tinerii Romaniei sa isi inceapa o viata la tara, sa deschida ferme care sa functioneze dupa regulile economiei moderne de piata. Eu cred ca satul romanesc poate deveni din nou un izvor de resurse, materiale, umane si  spirituale, pentru societatea romaneasca. Angajamentul meu este ca, in urmatorii 10 ani, vom scoate satul romanesc din izolare si vom reduce diferentele care il separa de oras. Trebuie sa le oferim celor care traiesc la tara aceleasi oportunitati si facilitati ca ale locuitorilor din orasele tarii. Trebuie sa construim O Singura Romanie.

1.4  Valorificarea potentialului energetic

Un alt motor de crestere pe care se va baza dezvoltarea economiei romanesti in anii urmatori este investitia strategica in energie. Eu am convingerea ca Romania are resursele pentru a deveni un lider regional in domeniul energiei. Numai daca luam in calcul potentialul de economisire, consumul de energie la nivel national ar putea fi redus cu ceva mai mult de o treime. Suntem o tara prea saraca pentru a ne permite o asemenea risipa si de aceea trebuie sa investim consistent in eficientizarea consumului de energie. In aceeasi masura, Romania trebuie sa continue programul de energie nucleara. In timpul mandatului meu de presedinte, punerea in functiune, in cel mai scurt timp posibil, a reactoarelor 3 si 4 ale Centralei de la Cernavoda va fi o prioritate nationala, avand in vedere ca sectorul nuclear ar putea astfel asigura 35% din productia de energie a tarii noastre.

Pentru a  transforma Romania intr-un lider  regional in domeniul energiei, trebuie sa diversificam furnizorii de energie si rutele de transport. Voi sustine normalizarea relatiilor cu Rusia, cel mai mare furnizor de energie   al Europei. In acest context, tara noastra trebuie sa contribuie activ la formularea politicii energetice europene fata de Rusia. Pe de alta parte, ca presedinte al Romaniei voi continua sa sprijin cu toate fortele dezvoltarea proiectului Nabucco si  participarea tarii noastre la conturarea politicii energetice europene fata de Asia Centrala, unde exista resurse energetice importante.

Nu in ultimul rand, trebuie sa avem in vedere sustinerea unui program special pentru incurajarea productiei de  energie    din surse regenerabile. Investitiile in valorificarea surselor regenerabile de energie vor duce nu doar la cresterea eficientei   consumului de energie si la reducerea gradului de poluare, dar si la crearea de noi locuri de munca, sprijin sporit pentru cercetarea si inovarea in domeniu, precum si dezvoltarea de noi tehnologii competitive. De asemenea trebuie incurajati intreprinzatorii si trebuie incurajate gospodariile care doresc sa utilizeze energie din surse alternative.

1.5  Modernizarea infrastructurii de transport

La fel ca in cazul investitiilor in energie, Romania trebuie sa acorde o importanta deosebita modernizarii infrastructurii de transport. Autostrazile, drumurile nationale, aeroporturile sau caile ferate sunt baza pe care se sprijina si se dezvolta o economie. Tara noastra trebuie sa devina o placa turnanta a transporturilor continentale si intercontinenantale pe principalele rute geografice est-vest si nord-sud.

1.6  Adoptarea euro

Unul dintre obiectivele fundamentale pe care trebuie sa ni le asumam ca natiune in urmatorii 5 ani este aderarea la zona   euro pana in 2014. Atingerea acestui deziderat va inseamna ca tara noastra a devenit in mod real si nu doar cu numele parte a familiei europene. Ca presedinte al Romaniei voi propune, impreuna cu guvernatorul BNR, semnarea Pactului pentru adoptarea Euro de catre toate partidele politice si de catre partenerii sociali si din mediul de afaceri. Acest Pact va cuprinde pasii pe care tara noastra trebuie sa ii faca in urmatorii ani pentru indeplinirea criteriilor de convergenta nominala, astfel incat sa ne atingem tinta privind adoptarea euro pana in 2014.

1.7  Investitia in viitor

Sansa noastra de a prinde din urma statele dezvoltate ale Europei este aceea de a "arde" etapele in dezvoltarea economica si sociala. Avantajul nostru este acela ca putem invata din experienta altor tari, sa vedem ce a functionat si ce nu, ce se poate implementa in societatea romaneasca si cu ce rezultate. Obligatia ce ne revine este aceea de a aseza   in varful prioritatilor nationale investitia in tehnologie de ultima generatie, incurajarea cercetarii si a inovarii, precum si protejarea mediului inconjurator.

Asigurarea infrastructurii de comunicatii in banda larga (broadband) la nivel national va reduce distanta care separa satul de oras, va scoate mediul rural din izolare si va contribui la cresterea durabila a economiei nationale.

Informatizarea administratiei centrale si locale va conduce la eficientizarea activitatii aparatului administrativ, la reducerea cheltuielilor publice si la oferirea unor servicii mai bune catre cetatean.

Romania trebuie sa  fructifice capitalul uman foarte bine pregatit pe care il are in domeniul informaticii. Avem mii de absolventi de invatamant   superior cu pregatire tehnica, tineri profesionisti care pot oferi tarii noastre un avantaj competitiv pe piata europeana.

Nu  in ultimul rand, trebuie sa acordam o atentie deosebita crearii locurilor de munca "verzi" prin investitia in dezvoltarea tehnologiilor de protejare a mediului. Toate acestea vor contribui decisiv la construirea Romaniei de maine - un loc mai bun pentru copiii nostri.

2. RECASTIGAREA INCREDERII IN ACTIUNEA STATULUI

Dezvoltarea  economica  nu  va  putea   fi  realizata  fara  recastigarea  increderii oamenilor in actiunea statului. Astazi, in societatea romaneasca exista o ruptura intre oameni si guvernanti. Este un lucru prea evident pentru a mai fi semnalat, dar tocmai de aceea avem nevoie de actiune imediata, de curaj si mai ales avem nevoie de consens. Odata cu aderarea la NATO si UE, Romania a intrat intr-o noua etapa istorica a evolutiei sale. In consecinta, tara noastra are nevoie de un nou cadru institutional, adecvat contextului integrarii comunitare, capabil sa raspunda provocarilor cu care ne confruntam la inceputul secolului XXI. Romania pe care ne-o dorim cu totii, o tara europeana si moderna, va trebui intemeiata pe alte principii decat cele care ne-au ghidat pe drumul iesirii din comunism si dictatura.

Ca presedinte al Romaniei voi sustine formarea unui Forum Constitutional care sa puna in dezbatere optiunile fundamentale pentru recladirea statului roman. Am in vedere refacerea echilibrului intre principalele puteri ale statului, precum si definirea clara a responsabilitatilor pe care le au Presedintele, Parlamentul si Guvernul. De asemenea, voi sustine garantarea   de catre Constitutie,  pe langa drepturile fundamentale ale cetatenilor, a celor destinate bunastarii lor sociale. In plus, este necesara o noua lege de functionare a CSAT, astfel incat acesta sa poata raspunda si amenintarilor economice si sociale nu doar celor legate de securitate nationala. Obiectivul mandatului meu de presedinte este recastigarea increderii romanilor in institutiile  fundamentale ale statului. Democratia nu poate functiona daca oamenii nu au incredere in alesii lor. Pentru a recastiga aceasta incredere trebuie sa ii intoarcem pe alesi in mijlocul oamenilor, sa ii responsabilizam. Un prim pas a fost facut, atunci cand partidul pe care il conduc a promovat in Parlament legea votului uninominal. Lucrurile nu trebuie sa se opreasca aici. De aceea, voi sustine in continuare implicarea tot mai mare a partenerilor din societatea civila si din mediul de afaceri in procesul legislativ. Acest lucru va duce la cresterea eficientei in activitatea de legiferare, la sporirea transparentei si la obtinerea unui sprijin cat mai larg in societate pentru legile adoptate. Implicarea partenerilor sociali nu trebuie sa se opreasca la nivelul activitatii de legiferare. Alaturi de autoritatile executive, ei trebuie sa aiba acces si sa urmareasca procesul de implemetare a actelor normative.

Acestea sunt numai cateva dintre principiile care stau la baza unei bune guvernari a societatii. Ca presedinte al Romaniei voi sustine institutionalizarea practicilor care stau la baza bunei guvernari, astfel incat acest deziderat sa   depaseasca nivelul bunelor intentii si sa devina un ghid obligatoriu pentru activitatea publica a oricarei institutii publice. In mandatul meu de presedinte al Romaniei voi urmari refacerea unei relatii corecte intre cetatean si administratie. Ideea fundamentala de la care trebuie sa plecam este ca rolul administratiei este acela de a servi cetateanul, de a veni in sprijinul sau si de a-i imbunatati viata. In acest sens, obiectivul meu este recladirea spatiului public si transformarea lui intr-un loc al dialogului si cooperarii intre partenerii sociali, oamenii de afaceri si administratie.

In acest spatiu, fiecare parte trebuie sa fie constienta de rolul pe care il are. Responsabilitatea administratiei este aceea de a furniza servicii publice de calitate, accesibile tuturor   cetatenilor. In acest  sens, voi sustine intarirea capacitatii administrative a statului, pentru o guvernare moderna bazata pe reducerea birocratiei, limitarea coruptiei, cresterea    transparentei  actului administrativ, reducerea cheltuielilor statului si cresterea eficientei institutiilor publice. Trebuie  sa  acceleram procesul de descentralizare concomitent cu stimularea dezvoltarii economice la nivel local si regional. Trebuie sa consolidam mecanismele de formulare, evaluare si implementare a politicilor publice locale, nationale si europene care sa raspunda cerintelor cetatenilor si ale oamenilor de afaceri. Trebuie sa imbunatatim managementul financiar in planificarea, implementarea si evaluarea politicilor publice. Avem nevoie de o noua lege a achizitiilor publice, care sa asigure pe de-o parte eficienta sistemului, iar pe de alta parte prevenirea si combaterea coruptiei.

In cele din urma, reforma administratiei are o singura reteta de succes - investitia in capitalul uman. Obiectivul nostru trebuie sa fie transformarea functionarului public intr-un adevarat manager al resurselor publice. Fie ca este vorba despre functionarul din spatele ghiseului sau despre directorul unei agentii guvernamentale, cu totii trebuie sa se   supuna acelorasi reguli ale eficientei si transparentei in desfasurarea activitatii. Iar inainte de toate trebuie sa vina respectul fata de cetatean. Voi sustine adoptarea unei noi legislatii in ceea ce priveste administrasia publica locala si centrala pentru a stabili, o data pentru totdeauna, care este nivelul pana la care puterea politica poate numi oameni in functii publice. Statul roman functioneaza cu o administratie sufocata de regulile si mentalitatile unui regim disparut in urma cu 20 de ani. Tot de atunci se vorbeste fara intrerupere despre reforma administratiei, dar pasii facuti in   aceasta directie au fost, de cele mai multe ori, prea putini si prea   timizi. De aceea, profesionalizarea si depolitizarea administratiei raman inca prioritati nationale de la care nu avem voie sa ne abatem.

Transparenta si integritatea actului de guvernare sunt singurele care vor reusi sa recladeasca increderea cetateanului in democratie si in institutiile statului de drept. Pe de alta parte, responsabilitatea  sociala a  corporatiilor este sa fie un partener loial al comunitatii in care isi desfasoara activitatea. Companiile sunt raspunzatoare nu doar pentru cresterea profitului, dar si pentru bunastarea angajatilor, conditiile in care muncesc, traiesc, isi cresc copiii,  isi ingrijesc sanatatea, isi petrec timpul liber.

Responsabilitatea sociala a corporatiilor inseamna o investitie pe termen lung in crearea unei forte de munca instruita, performanta si motivata pentru a realiza produse si servicii competitive. In al treilea rand, rolul societatii civile este acela de  a se implica in cat mai mare masura in luarea  deciziei publice sau politice, de a corecta neajunsurile actiunii   publice si de a propune noi directii de dezvoltare. Guvernul  are responsabilitatea de a incuraja si de a sustine   dezvoltarea activitatii civice in societatea romaneasca. In acest sens, voi sustine o Lege a  voluntariatului are sa ii confere drepturi voluntarului in fata angajatorului, care sa recunoasca activitatea de voluntariat ca vechime in munca si care sa sprijine financiar activitatea de voluntariat. In aceeasi masura, statul trebuie sa asigure crearea unor parghii institutionale, atat la nivelul Guvernului, cat si in relatia cu Parlamentul, care sa permita participarea activa a reprezentantilor societatii civile la dezvoltarea politicilor publice. Sunt necesare imbunatatirea managementului public in ceea ce priveste mecanismul de consultare intre partenerii sociali si administratie si adoptarea unor criterii de buna practica pentru consultarea publica, care sa reflecte reprezentativitatea, transparenta, informarea, facilitarea si post-evaluarea. Eu am convingerea ca dificultatile momentului nu vor fi depasite prin eforturile unui singur om, ale   unui singur partid sau ale unui singur guvern. Criza de credibilitate prin care trece astazi societatea romaneasca va fi depasita numai prin responsabilitate, munca si dialog in interiorul societatii. Acestea sunt principiile care stau la baza candidaturii mele la functia de presedinte.

3. DEZVOLTAREA ROMANIEI SOCIALE

tatul este dator sa isi asume rolul sau firesc, de organizator al societatii, de furnizor de servicii publice fundamentale, de factor de reglementare al pietelor si pe cel de corector al greselilor acestora. Statul trebuie sa fie garantul sigurantei cetateanului in fata avalansei de schimbari cu care acesta se confrunta in fiecare zi. Trebuie sa ofere fiecarui om sentimentul de siguranta si incredere ca, de aceasta data, cu adevarat, prin politicile sociale ale statului, nimeni nu va fi lasat in urma si cu totii vom lua parte la progresul societatii romanesti. Dorinta mea este ca la finalul mandatului meu de presedinte orice familie din Romania sa iti poata asigura din munca cinstita o locuinta, o scoala mai buna pentru copii si medicamente accesibile pentru cei batrani.

De aceea, eu am convingerea ca preocuparea esentiala a statului trebuie sa fie dezvoltarea si intretinerea capacitatii fiecarui cetatean activ de a ocupa un loc de munca. Locul de munca platit corect este cea mai buna sursa de dezvoltare sociala.

Ca presedinte al Romaniei voi propune un Pact National pentru Locuri de Munca, Formare Profesionala si Protectie Sociala ca motor de restabilire a increderii, solidaritatii si coeziunii sociale. Aceste Pact va fi asumat de intreaga societate romaneasca, de la partide politice pana la parteneri sociali si reprezentanti ai mediului de afaceri. El va constitui fundamentul pentru dezvoltarea unei veritabile economii sociale de piata in Romania, in care eficienta economica se imbina cu asigurarea de sanse egale tuturor. Investitia in oameni, in formarea profesionala permanenta, va contribui direct la sustinerea cresterii economice. Degeaba avem locuri de munca si forta de munca, daca oamenii nu sunt calificati pentru posturile libere din economie. Datoria noastra este sa adaptam forta de munca la nevoile pietei si sa ne asiguram ca locurile de munca nou create sunt ocupate de oameni bine pregatiti. In acest sens voi continua sa sustin cu toata convingerea atragerea de bani europeni prin Fondul Social European pentru instruirea fortei de munca. Numai anul acesta, prin proiectele aplicate in cadrul acestui program au fost ocupate sau mentinute cateva zeci de mii de slujbe. Aplicarea acestui program in sine a dat de lucru la peste 11.000 de experti, oamenii cu inalta calificare, pentru evaluarea si implementarea proiectelor. Voi incuraja intotdeauna programele pentru crearea de locuri de munca in randul categoriilor vulnerabile.

Astfel, voi propune guvernului acordarea de stimulente fiscale si financiare companiilor care creaza slujbe pentru persoanele cu varste de sub 25 de ani si celor de peste 45 de ani. In felul acesta ne apropiem catre un deziderat firesc al oricarei economii sociale de piata si anume ocuparea integrala a fortei de munca.

In acelasi timp, voi incuraja guvernul sa creeze locuri de munca in economia sociala - asistenti sociali, insotitori, educatoare, supraveghetoare, etc. In acest fel, vom oferi un sprijin real pentru cei care isi cauta un loc de munca, dar asiguram si protectie sociala autentica pentru cei vulnerabili - batranii singuri, copiii abandonati, persoane cu nevoie speciale.

Avem nevoie de o noua lege a CES, capabila sa transforme acest mecanism de consultare sociala intr-un dialog deschis si eficient intre toate categoriile societatii. In acest sens, prioritara este includerea in CES si a reprezentantilor IMM-urilor, a investitorilor straini si a organizatiilor  neguvernamentale. Trebuie sa gasim o solutie de reprezentare si consultare a muncitorilor din zona nesindicalizata. Incurajarea dialogului social va fi intotdeauna o prioritate a mandatului meu prezidential.

Politicile de securitate sociala si politicile familiale trebuie insa scoase de sub influenia deciziilor electorale. Pensiile si alocaiiile pentru copii nu sunt "pomeni electorale", ele au nevoie de o strategie de durata, care sa asigure beneficii reale pentru cei vulnerabili si stabilitate pentru sistemul public.

In acest sens, voi sustine ca toate beneficiile sociale sa fie definite in raport cu salariul mediu, cel care rezulta din functionarea economiei si mai putin din deciziile de campanie electorala. Obiectivul meu este asigurarea predictibilitatii si a stabilitatii pe termen lung in domeniul social, iar pentru a reusi acest lucru trebuie ca toata lumea sa inteleaga faptul ca pensionarii si familiile cu venituri reduse nu intra in categoria persoanelor asistate social.

Ca presedinte al Romaniei eu imi doresc o tara in care nimeni nu este lasat in urma, indiferent de varsta pe care o are, de locul unde traieste si munceste, de abilitaiile fizice si intelectuale pe care le are. Ma voi lupta in continuare pentru drepturile pensionarilor, pentru ca statul are o obligatie morala si legala fata de milioanele de romani care au muncit o viata pentru progresul societatii. Voi   sustine Legea unitara a pensiilor publice, care va consacra, in mod real, principiul contributivitatii.

Ea va aduce echitate in sistemul public de pensii, prin eliminarea pensiilor de lux din sistemul bugetar si cresterea pensiilor mici, inclusiv cele   ale pensionarilor cu grad de invaliditate, dar si a pensiei sociale minim garantate. Dincolo de sprijinul financiar pe care il merita, eu am convingerea ca primii dintre pensionari care merita atentia si grija noastra sunt cei singuri, care nu se bucura de sprijinul familiei. Pentru batranii singuri voi promova proiectul "O casa de batrani in fiecare judet", astfel incat, fiecare dintre ei sa poata beneficia  de facilitaii moderne si de ingrijire adecvata. Mai mult de atat, propun adoptarea legislatiei necesare pentru a stabili cat mai clar care sunt drepturile pensionarilor. In acest fel, milioane de oameni ajunsi la varsta a treia isi vor putea cere in mod legal drepturile pentru care au muncit o viata intreaga. Problema sistemului de pensii nu este doar a celor ajunsi la batranete. Generatiile mai tinere contribuie in fiecare luna la sistemul public de pensii, dar si la Pilonul II de pensii private obligatorii. Impreuna cu reprezentantii institutiilor publice si private implicate in gestionarea Pilonului II de pensii vom gasi solutiile pentru garantarea randamentului acestora.

In acest fel, oamenii vor fi protejati  de socurile de pe pietele financiare si vor avea siguranta ca se vor putea bucura la pensie de veniturile cuvenite. Aceste masuri de protectie sociala sunt necesare, pentru ca saracia ramane in continuare una dintre problemele si provocarile serioase cu care se confrunta tara noastra. Avem peste 4 milioane de romani, cu 140.000 mai multi decat in urma cu 5 ani, care sunt nevoiti sa traiasca la limita saraciei, cu mai putin de 10 lei pe zi. Pentru acesti oameni avem nevoie de soluiii, iar raspunsurile nu vor putea veni de la o singura institutie. Problema saraciei afecteaza intreaga societate si suntem cu totii responsabili de combaterea ei.

Ca presedinte al Romaniei voi sustine infiintarea unui Comisar national pentru combaterea saraciei care sa stabileasca directiile de actiune publica in domeniul protectiei sociale. In acelasi timp, sustin introducerea unei indemnizatii sociale minime garantate pentru persoanele varstnice care nu beneficiaza de pensie si ale caror venituri se situeaza sub limita saraciei. Scopul acestei masuri este acela de  a lupta impotriva saraciei care inca afecteaza largi categorii din populatia Romaniei, cu precadere in randul batranilor ramasi singuri si care nu beneficiaza de sprijinul familiei. Este datoria noastra, a intregii societaii, de a veni in sprijinul lor si am si implicare sociala.

4. FAMILIA, IN CENTRUL COMUNITATII

Vom reusi sa garantam o viata mai buna pentru fiecare familie din Romania doar daca asiguram accesul egal la servicii publice de calitate. In Romania sociala, statul este responsabil pentru ceea ce nu trebuie sa devina niciodata o marfa: educatia, sanatatea, justitia si siguranta cetateanului.

4.1 Invatamant

Ca presedinte al Romaniei, angajamentul meu este ca fiecare familie din Romania va putea sa isi trimita copiii la gradinita, la o scoala buna, la liceu si facultate. In acest sens, trebuie sa ne asiguram ca alocatia pentru copii este cu adevarat un instrument de sustinere a familiilor. De asemenea, educatia timpurie trebuie sa asigure serviciile necesare copilului si familiei sale in primii cinci ani de viata. Educatia timpurie trebuie sa raspunda nevoilor speciale ale copilului, astfel incat sa reduca riscul abandonului scolar. Pentru familiile cu venituri reduse trebuie sa gasim resursele necesare, fie ca este vorba despre burse sociale sau asistenta gratuita, astfel incat in urmatorii 5 ani sa nu mai existe familii care nu isi pot trimite copiii la scoala pentru ca nu au bani de carti, rechizite sau uniforme.

Fiecare copil din Romania trebuie sa aiba sansa de a urma o scoala buna, care sa beneficieze de conditii sanitare corespunzatoare, sa aiba o biblioteca, sa fie dotata cu cele mai noi calculatoare si sa fie conectate la internet de mare viteza. Nu mai putem accepta ca elevii de la tara sa fie obligati sa mearga kilometri intregi pentru a ajunge la scoala. Avem nevoie de mai multe scoli in mediul rural si de asigurarea transportului scolar pentru elevi, indiferent ca invata la oras sau la tara. Voi sustine cu toata increderea Pactul National pentru Educatie, un proiect in care cred si la care partidul pe care il conduc a contribuit cu initiative si solutii. Voi munci in continuare alaturi de guvernanti, de parinti, de profesori, de partenerii din sindicate si din mediul academic, pentru a gasi solutii pentru a imbunatati invatamantul romanesc.

Astazi, universitatile noastre produc diplome pe banda, in vreme ce somajul in randul tinerilor a ajuns la cel mai ridicat nivel din UE. Scoala romaneasca trebuie sa pregateasca profesionisti pentru piata muncii, oameni competenti, capabili sa concureze oriunde, in tara si strainatate.

4.2 Sanatate

Ca presedinte al Romaniei ma voi asigura ca statul isi indeplineste obligatia de a asigura fiecarei familii ingrijire medicala adecvata si accesibila, in conditii decente. Avem nevoie de spitale moderne, de medicamente ieftine pentru persoanele vulnerabile, de cat mai multe dispensare in mediul rural si de salarii adecvate pentru personalul medical. Pentru a reusi acest lucru sistemul de sanatate are nevoie de finantare adecvata, management performant si profesionisti. De aceea, voi sustine infiintarea unui Pact National pentru Sanatate, care va oferi directiile generale de dezvoltare in domeniul sanitar. Un astfel de acord la nivelul intregii societati, asumat de intreaga clasa politica, va putea aduce, in sfarsit, stabilitate in dezvoltarea sistemului de sanatate romanesc.

In vederea asigurarii protectiei sociale pentru pensionari si pentru continuarea cresterii accesului la medicamente, voi sustine infiintarea Companiei Farmaceutice Nationale pentru incurajarea producatorilor romani si reducerea costurilor in farmacii. Chiar daca tara noastra trece astazi prin vremuri grele, nu avem voie sa abandonam acele domenii esentiale pentru bunastarea populatiei - sanatatea si educatia.

4.3 Siguranta familiei

Criza economica, datorita efectelor sale la nivelul societatii, este in prezent principala amenintare la adresa sigurantei familiei. Statul are obligatia de a raspunde acestor provocari prin masuri adecvate de protejare a populatiei si de asigurare a increderii publice.

Ca presedinte al Romaniei voi sustine colaborarea cat mai stransa intre institutiile comunitare si institutiile de ordine publica din Romania. Principiul care trebuie sa stea la baza actiunii institutiilor statului in ceea ce priveste siguranta cetateanului este prevenirea savarsirii de infractiuni, prin identificarea cauzelor si a conditiilor care pot genera incalcarea legii si interventia adecvata pentru eliminarea sau reducerea lor. Ca atare, voi sprijini cresterea nivelului de protectie a comunitatilor urbane si a scolilor, prin consolidarea Politiei scolilor si cresterea nivelului de siguranta in zonele sarace sau periferice.

De asemenea, o prioritate a actiunii publice trebuie sa fie implicarea cetatenilor in procesul de luare a deciziilor in ceea ce priveste siguranta lor si a comunitatii din care fac parte. Nu in ultimul rand, este necesara combaterea traficului si consumului de droguri prin programe de educatie si mediere comunitara care sa sustina integrarea minorilor in societate, a persoanelor defavorizate, marginalizate si a celor care traiesc in medii cu risc de infractionalitate ridicat.

4.4 Justitie

Statul trebuie sa asigure accesul liber, neingradit, rapid, al tuturor celor care au nevoie de serviciile publice oferite de justitie. Ca presedinte al Romaniei rolul meu va fi de a asigura independenta reala a puterii judecatoresti si de pastra un dialog permanent cu toate categoriile sociale si profesionale implicate in actul de justitie (magistrati, cetateni, societate civila). Alaturi de partenerii sociali si profesionali voi contribui la elaborarea strategiilor si a politicilor publice cu privire la actul de justitie si voi veghea la respectarea hotararilor adoptate. Principalul obiectiv al mandatului meu va fi imbunatatirea substantiala a serviciilor publice oferite de justitie in slujba cetateanului. In acest sens, principiile care vor sta la baza actiunii mele vor fi: justitia moderna trebuie sa fie distributiva de dreptate si justitia trebuie privita ca un factor esential al coeziunii sociale.

5. RECASTIGAREA DEMNITATII NATIONALE

5.1 Politica externa

A venit vremea sa dam un nou sens proiectului de transformare a Romaniei, astfel incat urmatorii 20 de ani sa devina o perioada de certitudini nu doar pentru dezvoltarea tarii, dar si in politica externa. Asa cum proiectul nostru in ultimele doua decenii a fost integrarea in Occident, proiectul pentru urmatorii 20 de ani este stabilirea unei Romanii influente, moderne, prospere, sigure pe sine, increzatoare in destinul sau, pe masura a ceea ce reprezinta si poate natiunea noastra.

Va trebui sa invatam mai bine sa ne exercitam si aparam interesul nostru in Europa, prin stabilirea unor aliante cu geometrii variabile, care sa ne asigure conectarea rapida la politicile si proiectele europene. In acest sens, trebuie sa ne stabilim pozitii nationale si aliante in cadrul Uniunii pentru a fi siguri ca pregatirea perspectivei financiare 2013-2020 va tine cont si de interesele Romaniei, iar acest lucru este o problema majora de influenta si o problema prioritara de consolidare a expertizei.

Pentru a prezenta credibilitate si interes pe plan international, va trebui sa fructificam parteneriatele strategice existente ale Romaniei si sa promovam cu inteligenta stabilirea de noi relatii de parteneriat in zone de interes pentru economia Romaniei.

Consolidarea relatiei transatlantice este o prioritare pentru Romania, fiind constienti ca amenintarile globale care pot afecta tara noastra pot fi gestionate eficient numai printr-o cooperare stransa intre SUA si Uniunea Europeana. La nivel regional, prioritatara este relansarea relatiilor cu vecinii nostri. Este anormal si contraproductiv ca Romania sa aiba astazi relatii reci cu un numar important de vecini directi sau indirecti. Faptul ca suntem granita de Vest a UE si NATO ne aduce responsabilitati, pentru care este nevoie sa gandim pragmatic politica noastra spre Rasarit. De Republica Moldova suntem legati prin istorie, prin atat de multe atribute ale identitatii comune. Este nefiresc sa avem o relatie discontinua, iar sprijinul nostru direct pentru stabilitatea sa economica si sociala sa nu aiba o consistenta semnificativa.

Ca stat membru UE, Romania va trebui sa insiste pentru o mai mare implicare a Uniunii in Republica Moldova, pentru acordarea de asistenta financiara europeana. O prioritate a actiunii noastre europene este stimularea contributiei Uniunii la finantarea proiectelor de dezvoltare economica si sociala in Republica Moldova. In acelasi timp, o prioritate pentru politica noastra externa trebuie sa fie reangajarea in relatii pragmatice cu tarile emergente, China, Rusia, India, Brazilia. Va fi necesara alocarea unor resurse consistente in exercitarea politicii noastre externe pentru reinvigorarea relatiilor cu aceste mari puteri. China reprezinta un partener extrem de important pentru Romania, cu un potential de investitii si de cooperare pe care din pacate nu l-am valorificat, in pofida deschiderii si imensei simpatii de care ne bucuram.

Recastigarea influentei in zonele traditionale si castigarea de noi piete reprezinta o alta prioritate ce va trebui transformata in proiecte concrete, inclusiv prin extinderea parteneriatelor cu tari influente din Orientul Mijlociu. Cooperarea economica la Marea Neagra trebuie sa depaseasca epoca formei fara fond si sa asezam viguros pe harta companiile romanesti.

De asemenea, trebuie promovata cu mai mare atentie pozitia geostrategica a portului Constanta ca punct nodal de conectare cu tarile din Caucaz si intregul spatiu post-sovietic. Ca presedinte al Romaniei voi incuraja implicarea creativa a resurselor intelectuale, a mijloacelor de promovare culturala. Influenta economica, influenta culturala, expansiunea intereselor comerciale, sprijinirea financiara a retelelor de ONG-uri romanesti care lucreaza in strainatate, extinderea lectoratelor si catedrelor din universitati, crearea unei retele culturale influente in strainatate trebuie sa devina constituente mai vizibile ale exercitarii politicii noastre externe.

5.2 Comunitati romanesti

Va fi foarte greu sa construim Romania moderna fara ambitia, inteligenta si creativitatea milioanelor de romani care au plecat din tara sa isi faca un rost in viata. De aceea, prioritatea mandatului meu de presedinte este sa ii aducem inapoi pe cati mai multi dintre ei. Sa le oferim speranta unui viitor mai bun, aici, in Romania. Sa ii sprijinim in gasirea unui loc de munca sau in deschiderea unei afaceri, cu achizitionarea unei locuinte si cu o scoala buna pentru copiii lor. Sunt lucruri care ne sunt la indemana si care pot aduce un nou inceput in societatea romaneasca. In acelasi timp, trebuie sa fim constienti ca avem o datorie fata de romanii plecati la munca in strainatate. De atatea ori banii trimisi de ei familiilor ramase in tara au ajutat economia nationala sa treaca peste momente dificile. Statul roman trebuie sa aiba grija de toti cetatenii sai, indiferent unde traiesc si muncesc. Trebuie sa ne asiguram ca sunt tratati la fel ca ceilalti cetateni ai Europei, ca pot circula liber, ca pot munci acolo unde isi doresc in conditii legale si decente, ca sunt aparati de autoritatile statelor unde traiesc potrivit legilor europene.

In aceeasi masura, in mandatul meu de presedinte, statul roman va actiona pentru pastrarea si afirmarea identitatii nationale a minoritatilor romanesti de pe teritoriul altor state. Trebuie sa incurajam implicarea comunitatilor romanesti in viata politica a statelor in care s-au stabilit pentru o mai buna promovare a intereselor specifice ale acestor comunitati, inclusiv cele ale Romaniei.

5.3 Armata

In ultimul deceniu, tara noastra si-a folosit cu succes capacitatile in planul asigurarii securitatii globale: armata noastra a fost un varf de lance pentru promovarea profilului strategic al Romaniei, intarind credibilitatea noastra in plan extern, iar sacrificiul militarilor romani a reprezentat un argument solid pentru pozitionarea actuala a Romaniei.

In acelasi timp, schimbarile profunde in evolutia mediului de securitate actual fac ca sarcinile adresate armatei sa fie din ce in ce mai complexe si diversificate, manifestandu-se intr-un spectru larg, de la operatiile de stabilizare, specifice managementului crizelor pana la conflicte armate de mare intensitate. Acest lucru determina necesitatea unei adaptari permanente a organismului militar la cerintele de securitate prezente si viitoare. Armata Romaniei trebuie sa continue procesul de modernizare si sa poata dispune de o structura de forte moderna, flexibila, dislocabila, sustenabila, capabila sa indeplineasca intreaga gama de misiuni.

Procesul de transformare pe care il parcurge institutia militara trebuie sa se desfasoare coerent si predictibil, potrivit deciziei politice, in consens cu interesele nationale si angajamentele internationale.

La baza proiectului "O singura Romanie" se afla anajamentul meu fata de respectarea statului de drept, a principiilor democratiei, a drepturilor si libertatile cetatenesti, a economiei sociale de piata, competitiva si stabila. Ca presedinte al   Romaniei voi lucra impreuna cu Parlamentul, Guvernul si celelalte institutii ale  statului, cu reprezentantii societatii civile, ai  mediului academic, cu   intreprinzatori si sindicate in vederea detalierii si implementarii propunerilor cuprinse in programul politic "O singura Romanie".